Številka: 110-6/2025-6223-3

Datum: 17. 9. 2025

Na podlagi 58. člena Zakona o javnih uslužbencih (Uradni list RS, št. [56/02](https://www.iusinfo.si/zakonodaja/rs-56-2759-2002), [110/02](https://www.iusinfo.si/zakonodaja/rs-110-5389-2002) - ZDT-B, [2/04](https://www.iusinfo.si/zakonodaja/rs-2-70-2004) - ZDSS-1, [23/05](https://www.iusinfo.si/zakonodaja/rs-23-770-2005), [62/05](https://www.iusinfo.si/zakonodaja/rs-62-2777-2005) - odl. US, [75/05](https://www.iusinfo.si/zakonodaja/rs-75-3364-2005) - odl. US, [113/05](https://www.iusinfo.si/zakonodaja/rs-113-5004-2005), [21/06](https://www.iusinfo.si/zakonodaja/rs-21-830-2006) - odl. US, [23/06](https://www.iusinfo.si/zakonodaja/rs-23-913-2006) - skl. US, [62/06](https://www.iusinfo.si/zakonodaja/rs-62-2635-2006) - skl. US, [68/06](https://www.iusinfo.si/zakonodaja/rs-68-2952-2006) - ZSPJS-F, [131/06](https://www.iusinfo.si/zakonodaja/rs-131-5492-2006) - odl. US, [11/07](https://www.iusinfo.si/zakonodaja/rs-11-506-2007) - skl. US, [33/07](https://www.iusinfo.si/zakonodaja/rs-33-1764-2007), [69/08](https://www.iusinfo.si/zakonodaja/rs-69-3014-2008) - ZTFI-A, [69/08](https://www.iusinfo.si/zakonodaja/rs-69-3015-2008) - ZZavar-E, [65/08](https://www.iusinfo.si/zakonodaja/rs-65-2817-2008), [40/12](https://www.iusinfo.si/zakonodaja/rs-40-1700-2012) - ZUJF, [49/20](https://www.iusinfo.si/zakonodaja/rs-49-766-2020) - ZIUZEOP, [61/20](https://www.iusinfo.si/zakonodaja/rs-61-901-2020) - ZIUZEOP-A, [152/20](https://www.iusinfo.si/zakonodaja/rs-152-2610-2020) - ZZUOOP, [158/20](https://www.iusinfo.si/zakonodaja/rs-158-2765-2020) - ZIntPK-C, [175/20](https://www.iusinfo.si/zakonodaja/rs-175-3096-2020), [203/2020](https://www.iusinfo.si/zakonodaja/rs-203-3772-2020) - ZIUPOPDVE, [195/2020](https://www.iusinfo.si/zakonodaja/rs-195-3544-2020), [28/2021](https://www.iusinfo.si/zakonodaja/rs-28-554-2021) - skl. US in spremembe; v nadaljevanju: ZJU) Upravna enota Litija, Jerebova ulica 14, 1270 Litija, objavlja javni natečaj za zasedbo prostega uradniškega delovnega mesta za nedoločen čas

**Svetovalec (šifra DM 63**) **v Oddelku za prostor, kmetijstvo in splošne zadeve**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* končano najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* opravljeno obvezno usposabljanje za imenovanje v naziv,
* opravljen strokovni izpit iz upravnega postopka druge stopnje,
* državljanstvo Republike Slovenije,
* znanje uradnega jezika,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oz. pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katero oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo za tretjino v primeru, da ima kandidat univerzitetno izobrazbo ali visoko strokovno izobrazbo s specializacijo oziroma magisterijem znanosti (prejšnjim) ali magistrsko izobrazbo (druga bolonjska stopnja).

Pri izbranem kandidatu se bo preverjalo, ali ima opravljeno obvezno usposabljanje za imenovanje v naziv. V nasprotnem primeru bo moral izbrani kandidat obvezno usposabljanje za imenovanje v naziv, v skladu s prvim odstavkom 89. člena ZJU, opraviti najkasneje v enem letu od sklenitve pogodbe o zaposlitvi.

Pri izbranem kandidatu se bo preverjalo ali ima opravljen strokovni izpit iz upravnega postopka druge stopnje. V nasprotnem primeru bo moral izbrani kandidat, v skladu s tretjim odstavkom 31. člena  Zakona o splošnem upravnem postopku (Uradni list RS, št. 24/06 – uradno prečiščeno besedilo, 105/06 – ZUS-1, 126/07, 65/08, 8/10, 82/13 in spremembe), strokovni izpit opraviti najkasneje v treh mesecih od sklenitve delovnega razmerja.

Naloge delovnega mesta:

* zbiranje, urejanje in priprava podatkov za oblikovanje zahtevnejših gradiv,
* samostojno oblikovanje manj zahtevnih gradiv s predlogi ukrepov,
* vodenje in odločanje v zahtevnih upravnih postopkih na I. stopnji,
* opravljanje drugih upravnih nalog podobne zahtevnosti.

Prijava mora vsebovati:

1. pisno izjavo kandidata o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum pridobljene izobrazbe in ustanova, na kateri je bila izobrazba pridobljena,
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj,
3. pisno izjavo kandidata o opravljenem strokovnem izpitu iz upravnega postopka, iz katere mora biti razvidna ustanova, na kateri je kandidat opravljal izpit in leto opravljanja izpita, če je izpit opravil,
4. pisno izjavo kandidata o opravljenem obveznem usposabljanju za imenovanje v naziv, če je usposabljanje opravil
5. pisno izjavo kandidata, da:
* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,
1. pisno izjavo kandidata, da za namen tega natečajnega postopka dovoljuje Upravni enoti Litija pridobitev podatkov iz uradnih evidenc,
2. pisno izjavo kandidata, da je seznanjen in dovoljuje, da bo Upravna enota Litija podatke, ki jih je navedel v prijavi na prosto delovno mesto, obdelovala za namen izvedbe javnega natečaja.

Prijava naj vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je že pridobil.

Strokovna usposobljenost kandidatov se bo presojala na podlagi navedb v prijavi, priloženih pisnih izjavah ter razgovora oziroma z drugimi metodami preverjanja strokovne usposobljenosti.

Izbrani kandidat bo delo na uradniškem delovnem mestu svetovalec opravljal v nazivu svetovalec III, z možnostjo napredovanja v naziv svetovalec II in svetovalec I. Izhodiščni plačni razred naziva svetovalec III je 17. plačni razred oz. 2.012,14 EUR bruto, pri čemer izbrani kandidat pridobi pravico do plačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24). Delovno razmerje bo z izbranim kandidatom sklenjeno za nedoločen čas, s polnim delovnim časom. Izbrani kandidat bo delo opravljal v uradnih prostorih Upravne enote Litija, Jerebova ulica 14, Litija.

V skladu z 21. členom Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/2006 in 104/2010) se bodo uvrstili v izbirni postopek kandidati, ki bodo izpolnjevali natečajne pogoje.

Kandidat vloži prijavo v pisni obliki, ki jo pošlje v zaprti ovojnici z označbo: "za javni natečaj za prosto uradniško delovno mesto svetovalec, DM šifra 63", št. 110-6/2025-6223 na naslov: Upravna enota Litija, Jerebova ulica 14, 1270 Litija, in sicer v roku 8 dni od objave na osrednjem spletnem mestu državne uprave GOV.SI, https://www.gov.si/zbirke/delovna-mesta in na Zavodu Republike Slovenije za zaposlovanje. Za pisno obliko prijave se šteje tudi elektronska oblika, poslana na elektronski naslov: ue.litija@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v roku 30 dni po opravljeni izbiri.Obvestilo o končanem javnem natečaju bo objavljeno na osrednjem spletnem mestu državne uprave GOV.SI na naslovu https://www.gov.si/zbirke/delovna-mesta.

Informacije o izvedbi javnega natečaja in delovnem področju daje Mateja Zavrl, vodja Oddelka za prostor, kmetijstvo in splošne zadeve, na tel. 01 8962 345.

V besedilu natečaja uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

Aleš Ahčin

načelnik